Szeret nem szeret
2022-07-22 18:00 - 22:00 UTC | Szentendre belváros utcái, terei és a Városháza udvara, Szentendre, 2000, Magyarország
Szeret, nem szeret, zene, kert, szerelem – színészhallgatók fergeteges kavalkádja Szentendre hangulatos terein
A szerelemről (annak csodáiról és gyötrelmeiről) mesélnek színművészeti egyetemisták Szentendrén, egy különleges produkció keretében. Felújítva a régi hagyományokat, ismét színészhallgatók a szereplők és megint Szentendre belvárosa a díszlet, mert az ingyenesen megtekinthető produkció több helyszínen játszódik a városban.
A Szeret, nem szeret előadás első része a Főtéren kezdődik, majd Goldoni vígjátékával, a Chioggiai csetepaté részletével folytatódik a Bükkös-patak partján. Ezek után a nézők választhatnak, hogy Shakespeare Szentivánéji álom komédiájának néhány jelenete érdekli őket a Vajda Múzeum kertjében, vagy inkább Kornis Mihály Körmagyar című színművéből tekintenek meg részletet a Dunaparti Művelődési Ház retro udvarán. Bármelyiket is választják, a klasszikus és kortárs szerzők, illetve a fiatalok rögtönzései garantálják a szórakozást. És hogy mindenki megtalálja a szerelmi civakodásokat a város zegzugaiban, a helyszínek között Peller Anna kalauzolja a nagyérdeműt.
A Szeret, nem szeret második része a Városháza udvarán, a nagyszínpadunkon folytatódik, ahol a szerelmespárok egy TV Talkshow keretében folytatják a történetet, slágerekkel, kuplékkal és Peller Anna műsorvezetésével, aki természetesen maga is dalra fakad. A játszók a közönség aktív közreműködését is kérni fogják a végkifejlethez.
Legyen Ön is részese, ennek az egyedülálló produkciónak, ami sok zenét, improvizációt, jókedvet, nyarat, szerelmet és Szentendrét tartalmaz, ami a város bevonásával újítja fel a Teátrum régi hagyományait!
Az előadás megtekintése ingyenes, csupán regisztrációt igényel a szentendreiteatrum.jegy.hu oldalon.
Szentendrei Teátrum
Július 22. péntek, 18h és július 23. szombat, 18h
RÉSZLETES PROGRAM
18:00 Főtér – nyitány
18:15 Bükkös-patak part (Dumtsa Jenő utca), részletek Goldoni: A chioggiai csetepaté c. színművéből
19:15 Vajda Lajos Múzeum: Szentivánéji álom Piknik
vagy
19:15 Dunaparti Művelődési Ház, részletek Kornis Mihály: Körmagyar c. színművéből

Felhívjuk figyelmüket, hogy a Körmagyar előadásrészlet szókimondó szövegeket is tartalmaz! Ezért az erre érzékeny, illetve a 16 éven aluli nézőinknek, a Szentivánéji álom részletét ajánljuk, a Vajda Múzeum kertjében.
20:30 Fergeteges Talkshow sok zenével a Városháza udvarán
Regisztráció: szentendreiteatrum.jegy.hu
Információk: lencso.rita@szentendre.hu
Narrátor: Peller Anna
Szereplők: Hajdu Tamás Miklós, Hencz András, Jeney Luca Viktória, Kádár Kinga, Kiss Diana Aida, Kovács Dorottya, Kuttner Bálint, Mechle Christian, Sipos László Márk, Szaplonczay Mária, Tegyi Kornél
Zenei munkatárs: Kovács Adrián
Szcenika: Kovács Alíz e.h.
Asszisztens: Solténszky Ráhel
Társrendező: Bezerédi Bendegúz
RENDEZŐ: RÉTHLY ATTILA

GyerekTeátrum - Stanna és Panna, a felfedezők
2022-07-17 10:00 - 11:00 | Dunaparti Művelődési Ház udvara, Duna-korzó 18., Szentendre, Pest, 2000, Magyarország
GyerekTeátrum

Stanna és Panna, a felfedezők

A Marica Produkció és a Manna Kulturális Egyesület koprodukciója

Különleges utazás Stannával és Pannával. Lehet-e bejárni a világot, lépésről lépésre, bolygóról bolygóra úgy, hogy nem kell zötyögni, átszállni, szállást keresni? Lehet! Stanna és Panna átutazóban mindezt felfedezi a gyerekekkel a bőröndökben és táskákban lapuló tárgyakkal, fantáziával. Meglessük a balett-táncos ollót, a tengeri evolúciót, a civilizációt, na és Tojglit, akiből még nem tudni, ki lesz. Egyéb nem is kell, mint fantázia, játékkedv, és már indulhatunk is a nagy felfedezésre! Sikeres felnőtt előadásunk gyermekverziója ez, hogy a kicsik se maradjanak ki a jóból.
Szereplők: Tárnok Marica, Sz. Nagy Mari
Zene, hangtechnika: László Lilla
Jelmez: Béres Móni
Az előadást 4 éves kortól ajánljuk.
Az előadás hossza: 45 perc
Jegyár: 1000 Ft

Molnár Ferenc: Játék a kastélyban
2022-07-16 20:00 - 22:30 | Városháza udvara, Fő tér, Szentendre, 2000, Magyarország
Molnár Ferenc
Játék a kastélyban
-vígjáték-

A Szigligeti Színház Nagyvárad vendégjátéka
Molnár Ferenc
Játék a kastélyban
Világhírű drámaírónk, Molnár Ferenc, Játék a kastélyban című komédiája egy készülő új színpadi mű és egy szerelmi háromszög viszontagságos és mulatságos történetébe nyújt betekintés. Három alkotótárs meglepetésként érkezik Annie, az operettprimadonna olaszországi nyaralójába, ahol Ádám, a tehetséges zeneszerző, Annie vőlegénye, azzal szembesül, hogy menyasszonyát egy sármőr színész csábítja. A szerelmi történetet aztán a drámaírók alakítják úgy, hogy a végén happyend legyen…

Szereplők:

Annie

Trabalka Cecília

Turai

Hunyadi István

Gál

Szotyori József

Ádám

Scurtu Dávid

Almády

Sebestyén Hunor

Lakáj

Csatlós Lóránt

Titkár

Tőtős Ádám

Rendező:

Balogh Attila

Látvány:

Golicza Előd

Jelmeztervező:

Bajkó Blanka Alíz

Zenei szerkesztő :

Hodu Péter

Színpadi mozgás:

Törteli Nadin

A rendező munkatársa:

Dögei Mátyás

Ügyelő:

Joó Emília

Súgó:

Tentea Katalin

Az előadás hossza: kb. 140 perc (egy szünettel)
Jegyár: 3900 Ft

Molnár Ferenc: Játék a kastélyban
2022-07-15 20:00 - 22:30 | Városháza udvara, Fő tér, Szentendre, 2000, Magyarország
Molnár Ferenc

Molnár Ferenc
Játék a kastélyban
vígjáték
Forditó:
Világhírű drámaírónk, Molnár Ferenc, Játék a kastélyban című komédiája egy készülő új színpadi mű és egy szerelmi háromszög viszontagságos és mulatságos történetébe nyújt betekintés. Három alkotótárs meglepetésként érkezik Annie, az operettprimadonna olaszországi nyaralójába, ahol Ádám, a tehetséges zeneszerző, Annie vőlegénye, azzal szembesül, hogy menyasszonyát egy sármőr színész csábítja. A szerelmi történetet aztán a drámaírók alakítják úgy, hogy a végén happyend legyen…
Szereplők:

Annie

Trabalka Cecília

Turai

Hunyadi István

Gál

Szotyori József

Ádám

Scurtu Dávid

Almády

Sebestyén Hunor

Lakáj

Csatlós Lóránt

Titkár

Tőtős Ádám

Rendező:

Balogh Attila

Látvány:

Golicza Előd

Jelmeztervező:

Bajkó Blanka Alíz

Zenei szerkesztő :

Hodu Péter

Színpadi mozgás:

Törteli Nadin

A rendező munkatársa:

Dögei Mátyás

Ügyelő:

Joó Emília

Súgó:

Tentea Katalin

Az előadás hossza: kb. 140 perc (egy szünettel)
Jegyár: 3900 Ft

Molière: Scapin furfangjai
2022-07-12 20:30 - 22:00 | Városháza udvara, Fő tér, Szentendre, 2000, Magyarország
Molière
Scapin furfangjai
– vígjáték egy részben –
„Baj nélkül nincs élet.”

Az Exit Generáció vendégjátéka

Nápoly kikötőjében Scapin megtudja, hogy a két fiatal szerelmespár igen nagy bajban van. A hű szolga, aki drukkol a fiataloknak, nem tehet mást, mint segít, hogy a szőrősszívű atyák is meglágyuljanak a csemeték szerelmi tervei iránt. Természetesen ez nem megy olyan könnyen, ezért Scapin minden cselt és trükköt bevet, hogy sikerre vigye az ügyüket.
Moliére egyik utolsó darabja, a Scapin furfangjai rendkívül lendületes és sziporkázó mű. A nyelvi leleményen túl, amit Karinthy Ferenc fordításában élvezhetünk, a helyzetkomikumnak is nagy szerepe van. Nem beszélve arról, hogy a kisebb-nagyobb emberi hibák milyen remek lehetőségeket adnak a játéknak és a furfangok kieszelésének.

Argante, Octave apja: Varga Zoltán | Géronte, Leander apja: Szatmári György | Octave, Argante fia, Jácint szerelmese: Martinkovics Máté | Leander, Géronte fia, Zerbinette szerelmese: Georgita-Máté Dezső | Zerbinette, Leander szerelmese: Pilnay Sára | Jácint, Octave szerelmese: Ács Petra e.h. | Scapin, Leander szolgája: Pál András Szilveszter, Octave szolgája: Takátsy Péter
Fordította: Karinthy Ferenc
Zene: Csordás Gábor, Horányi Juli
Látvány: Michac Gábor
Mozgás: Takátsy Péter
Fény: Markó Zsolt
Dramaturg: Cseicsner Otília
RENDEZŐ: DÉNES VIKTOR
Az előadás hossza: 80 perc (szünet nélkül)
Jegyár: 3900 Ft

Bella Máté–Karafiáth Orsolya: Macskadémon
2022-07-09 20:30 - 22:00 | Városháza udvara, Fő tér, Szentendre, 2000, Magyarország
Bella Máté – Karafiáth Orsolya
Macskadémon
mjuzikel komédia egy furcsa házban

A Szentendrei Teátrum, a Pinceszínház és a Gergye Krisztián Társulata közös produkciója

A Macskadémon története nem új keletű, az ókori Tibetig nyúlik vissza, ahol azt tartották, hogyha Macskadémon telepedik egy házba, szerelmes lesz a ház úrnőjébe, és mindent megtesz azért, hogy a szívét birtokolja. Ha kell, bárki és bármi alakját felveheti, pusztít és rombol maga körül. És ha úgy látja, hogy a terve kudarcba fulladna, elpusztítja magát a szerelmét is, és odébbáll új áldozatot keresni. A Macskadémon érzékeny a bennünk lakó rosszra, kifürkészi a félelmeinket, tobzódik az emberi hibáinkban.
Történetünk egy négylakásos társasházban játszódik. Itt él Bori néni, a ház úrnője, a zsugori és jobb napokat látott úri asszony; Máté bácsi, a reménytelen alkoholista és András, a szépreményű depressziós író. A negyedik lakás évek óta üresen áll, a rémületes pletykák miatt (aki itt lakott, vagy meghalt, vagy szörnyű betegségekben sorvadozott) senki nem akar beköltözni. Orsi, a meglehetősen naiv, ámde határozatlan szingli mit sem tud a szóbeszédről, jóhiszeműen beköltözik kiscicájával, Rigóval együtt.
Bella Máté és Karafiáth Orsolya díjnyertes komédiája remek zenékkel szórakoztatóan mesél az elmagányosodásról, a szerelemről és az emberi kapcsolatok fontosságáról.

Narrátor: Karafiáth Orsolya | Macskadémon: Szemenyei János Orsi: Mester Viktória | András: Mátyássy Bence Bori néni: Nádasy Erika | Máté bácsi: Mertz Tibor

Díszlet: Zöldy Z Gergely
Jelmez: Béres Mónika
Zenei vezető: Mihalics János
Asszisztens: Lévai Ágnes
RENDEZŐ: GERGYE KRISZTIÁN
Az előadás hossza: 100 perc egy szünettel
Jegyár: 3900 Ft

Bella Máté-Karafiáth Orsolya: Macskadémon
2022-07-08 20:30 - 22:00 | Városháza udvara, Fő tér, Szentendre, 2000, Magyarország

Beaumarchais: Figaro házassága
2022-07-02 20:00 - 22:00 | Városháza udvara, Fő tér, Szentendre, 2000, Magyarország
Beaumarchais
Figaro házassága

A Budaörsi Latinovits Színház vendégjátéka

Figaro semmi egyébre nem vágyik, mint nyugodt, boldog családi életre. És mi az akadálya? HÁT ÚGY NAGYJÁBÓL MINDEN. A JELEN, A MÚLT, A BARÁTOK, A CSALÁD. AZ ÉLET. Ismerős? Beaumarchais több mint kétszáz éves darabja Alföldi Róbert rendezésében látható.
Almaviva gróf, Andalúzia alkormányzója: Makranczi Zalán m.v. Rosina grófné: Bohoczki Sára | Figaro, belső inas és mindenes: Chován Gábor | Susana, komorna, Figaro jegyese: Hartai Petra m.v. | Querubín, a gróf apródja: Böröndi Bence | Marcelina, házvezetőnő: Spolarics Andrea | Bartolo, orvos: Ilyés Róbert | Antonio, kertész, Susana nagybátyja: Lugosi György m.v. | Dorita, Antonio lánya: Palugyai Sári m.v. | Basil, a grófné zenetanára: Vrabecz Botond m.v. Don Gusmán, bíró: Mertz Tibor m.v.
Fordította: Hamvai Kornél
Díszlet-jelmez: Zöldy Z Gergely
Világítás: Sokorai Attila
A rendező munkatársa: Barnet Mónika, Szekeres Vanda
Súgó: Juhász Gabriella
RENDEZŐ: ALFÖLDI RÓBERT
Az előadás hossza: 150 perc (egy szünettel)
Jegyár: 3900 Ft

Szörényi Levente-Bródy János:István, a király
2022-07-01 20:30 - 2022-09-01 22:00, 2022-06-30 18:00 - 19:30 | Városháza udvara, Fő tér, Szentendre, 2000, Magyarország
BEMUTATÓ
István, a király iskolába megy… program keretében
Szörényi Levente-Bródy János
István, a király
-rockopera koncertszerű keresztmetszete –
Boldizsár Miklós „Ezredforduló” című drámája alapján
Főszerepben az István, a király iskolába megy… című online tehetségkutató felső tagozatos és középiskolás győztesei: Antal Zalán (Gyimesfelsőlok), Szabó Hunor (Gyula), Nano Nimród (Marcelháza), Kovács Abigél (Mezővári), Galambvári Sári (Miskolc), Imre Johanna (Marosvásárhely), Zöldi Lara Johanna (Sepsiszentgyörgy), Haszonics Anett (Győr), Köszörüs Sára (Hajdúböszörmény), Boros Dominik (Fót), Farkas Olivér (Gyula), Koncz Antónió (Óbecse), Huber Zalán (Szabadka)
Közreműködők: a Bihari János Táncegyüttes és Alapfokú Művészeti Iskola Gyermek csoportjának táncosai
Narrátor: Feke Pál
Koreográfusok: Lévay Andrea, Ágfalvi György
Díszlet: Tóth Kázmér
Jelmez: Debreczeni Ildikó
RENDEZŐ: FEKE PÁL
Producer: Rosta Mária, Zikkurat Színpadi Ügynökség
Az előadás hossza: 70 perc (szünet nélkül)

Szörényi Levente-Bródy János: István, a király
2022-07-01 18:00 - 19:30 | Városháza udvara, Fő tér, Szentendre, 2000, Magyarország
István, a király iskolába megy… program keretében
Szörényi Levente-Bródy János
István, a király
-rockopera koncertszerű keresztmetszete –
Boldizsár Miklós „Ezredforduló” című drámája alapján
Főszerepben az István, a király iskolába megy… című online tehetségkutató felső tagozatos és középiskolás győztesei: Antal Zalán (Gyimesfelsőlok), Szabó Hunor (Gyula), Nano Nimród (Marcelháza), Kovács Abigél (Mezővári), Galambvári Sári (Miskolc), Imre Johanna (Marosvásárhely), Zöldi Lara Johanna (Sepsiszentgyörgy), Haszonics Anett (Győr), Köszörüs Sára (Hajdúböszörmény), Boros Dominik (Fót), Farkas Olivér (Gyula), Koncz Antónió (Óbecse), Huber Zalán (Szabadka)
Közreműködők: a Bihari János Táncegyüttes és Alapfokú Művészeti Iskola Gyermek csoportjának táncosai
Narrátor: Feke Pál
Koreográfusok: Lévay Andrea, Ágfalvi György
Díszlet: Tóth Kázmér
Jelmez: Debreczeni Ildikó
RENDEZŐ: FEKE PÁL
Producer: Rosta Mária, Zikkurat Színpadi Ügynökség
Az előadás hossza: 70 perc (szünet nélkül)

SzentEndrei Szalon-Csepregi Évával és Szabó Tamással
2022-06-09 18:00 - 19:30 | Új Műhely Galéra, Fő tér, Szentendre, 2000, Magyarország
SzentEndrei Szalon
június 9. csütörtök, 18h
Új Műhely Galéria és Kávézó

Endrei Judit két helyi művészvendége a júniusi SzentEndrei Szalonban Csepregi Éva énekesnő és Szabó Tamás szobrász és festőművész lesz. Figyelem! A Szalon most nem hétvégén, hanem június 9-én, csütörtökön, 18 órakor, új helyszínen lesz: a szentendrei Főtéren található Új Műhely Galéria és Kávézó hangulatos, belső teraszára várjuk Önöket!

Grand Opening - Érdi Tamás zongorakoncertje
2022-06-05 17:00 - 18:00 | Dunaparti Művelődési Ház udvara, Duna-korzó 18., Szentendre, Pest, 2000, Magyarország
Érdi Tamás zongoraestje

június 5. 17 óra

Dunaparti Művelődési Ház udvara (Duna korzó 18.)
Grand Opening – a Művészeti Fesztiválok Szövetségének országos nyitóesemény sorozata

Érdi Tamás Liszt Ferenc-díjas zongoraművész szabadtéri szóló hangversenye – többek között Liszt, Bartók, és Kodály legkedveltebb művei hangzanak el, a szentendrei művelődési ház hangulatos kertjében, a Duna parton.

SzentEndrei Szalon - Kósa Klárával és Papadimitru Athinával
2022-05-08 17:00 - 18:30 | Hamvas Béla Pest Megyei Könyvtár Olvasóterem, Pátriárka utca 7., Szentendre, Pest, 2000, Magyarország
Endrei Judit két művészvendége a májusi SzentEndrei Szalonban Kósa Klára keramikusművész és Papadimitriu Athina színművész lesz.

Helyszín: Hamvas Béla Pest Megyei Könyvtár olvasóterme (Szentendre, Pátriárka utca 7.)

Regisztráció: https://szentendreiteatrum.jegy.hu

Karinthy Ferenc: Dunakanyar
2022-05-01 15:00 - 16:30
Karinthy Dunakanyar című keserédes egyfelvonásosa több színészgenerációnak adott pazar lehetőséget a megmutatkozásra.
A darabról: Lehet-e egyszeriben közünk egy ismeretlenhez egy véletlen találkozás során? Karinthy Ferenc figuráit a magány űzi, akik bátortalan, vagy éppen meghökkentő lépéseket tesznek egy vadidegen felé. 1971-ben Szinetár Miklós rendezésében forgattak tévéjátékot Karinthy egyfelvonásosából Hámori Ildikóval és Sztankay Istvánnal, 1981-ben pedig Szentendrén láthatta a közönség a legendás előadást a Nosztalgia Kávéházban. A Szentendrei Teátrum idén szintén a városhoz és a Dunakanyarhoz sok szállal kötődő Szinetár Miklóst kérte fel, hogy állítsa színre a népszerű művet, Szinetár Dóra és Makranczi Zalán alakításában. Az előadást különleges helyszínen, a Szamos Marcipán Múzeum Cukrászda Klimt-termében tekintheti meg a közönség.

Karinthy Ferenc: Dunakanyar
2022-04-29 18:00 - 19:30 | Szamos Marcipán Múzeum Klimt-terem (2000 Szentendre, Dumtsa Jenő u. 14.)

Kulcsár Lajos: Love.hu
2022-04-27 19:00 - 20:30 | Hamvas Béla Pest Megyei Könyvtár Olvasóterem, Pátriárka utca 7., Szentendre, Pest, 2000, Magyarország
KULCSÁR LAJOS: LOVE.HU
romantikus vígjáték
Egy középkorú férfi megismerkedik egy fiatal lánnyal. Idáig semmi különös nincs a dologban. Csakhogy ők egy internetes randi oldalon találkoznak, ahol mindenki másnak mutatkozik, mint aki valójában. Az első titkos randin hamar kiderül, hogy a két embernek nagyon is szüksége van egymásra. Múltjuk van. Közös múltjuk, amiről maguk sem tudtak. És titkaik, amiket szépen lassan felfednek egymás előtt. S így egyre közelebb kerülnek egymáshoz. Túl közel. Eközben pedig a pikáns, szórakoztató, pörgős komédiáról is kiderül, hogy egy bölcs, ritka mély és pontos emberismeretről tanúskodó történetet rejt magában.Alig születik olyan új magyar vígjáték, ami tökéletesen ismeri a szórakoztató műfaj sajátosságait, ami egyszerre szolgálja a színészeket – mert igazi, hiteles, játszható szerepeket kínál nekik – és a közönséget, aki szomjazza a színvonalas szórakoztatást és a jó történeteket. Kulcsár Lajos színdarabja ilyen. A Fórum Színház ősbemutatójában két kiváló színész talál egymásra. De nem csak a színpadon, hiszen Kiss Anna Laura és Lengyel Ferenc duettjét már az egész ország ismeri a tévéképernyőről, az egyik legsikeresebb magyar sorozatból.
Nő: Kiss Anna Laura
Férfi: Lengyel Ferenc
Díszlet, jelmez: Kovács Yvette Alida
Dramaturg: Deres Péter
Rendező: Lengyel Ferenc
Producer: Németh Kristóf és Kovács Balázs, produkciós manager: Szekeres Tamás
Az előadást 14 éven felüliek számára ajánljuk!
A változtatás jogát fenntartjuk!
A program/előadás az Emberi Erőforrások Minisztériuma támogatásával valósul meg.

Dalok a bolhapiacról - Aranyakkord - Győri Balett - Karzat Színház
2022-04-10 19:00 - 22:00 | Hamvas Béla Pest Megyei Könyvtár Olvasóterem, Pátriárka utca 7., Szentendre, Pest, 2000, Magyarország
Aranyakkord – Győri Balett – Karzat Színház
Dalok a bolhapiacról
Küzdelmes utazás az emberi természet végtelen tengerén
Moralitás játék
A Dalok a bolhapiacról egy elképzelt színházi előadás zenei anyaga, ami egy másik színházi előadásként kerül most színpadra Pál Kálmán rendezésében. Az Aranyakkord, a Győri Balett és a Karzat Színház közös produkciója táncszínház és élő koncert egyszerre. Nyers elemi ösztönök szublimációja kikristályosodott képekben, amik az erededeti zenei anyag újrarendezésével egy másik történetben születnek újjá, ami egészen olyan mégis mint az előző történet. Mert mindannyian, férfiak és nők, az emberi természet végtelen tengerén utazunk, és hajóskapitányai vagyunk saját hajónknak egy életen át viharon túl, szélcsenden innen…
Zenészek: Gábor Andor (Ufo), Kiss Tibor, Vastag Gábor
Férfi: Sebestyén Bálint
Nő: Szalai Judit
Bukott angyalok: Árvai Péter, Szilvai Balázs
Fény: Porkoláb Tamás (Egér)
Hang: Gerhes Tamás
Zene: Aranyakkord
Koreográfia: Sebestyén Bálint
Dramaturg: Borsa Kata
Rendezte és tervezte: Pál Kálmán

Örökül Magyarlapádról - Kubinyi Júlia Autentico
2022-04-10 18:00 - 20:00 | Városháza díszterme, Városház tér 3., Szentendre, Pest, 2000, Magyarország
A hagyományos vonószenekari felállásban működő formáció autentikus népzenei koncerteket állít színpadra. 2021-ben készítették első albumukat Örökül Magyarlapádról címmel, mely a Nagyenyed környéki erdélyi település archaikus megszólalású táncdallamaiból és énekeiből ad ízelítőt.
​
Kubinyi Júlia – ének
Nyitrai Tamás – hegedű
Danhauser Pál – brácsa, hegedű
Lelkes András – nagybőgő, cselló

Az állatok farsangja
2022-04-10 10:30 - 11:30 | Dunaparti Művelődési Ház – Barlang, Duna korzó 18., Szentendre
Elefánt a babakocsiban? Hattyú a kalapdobozban? Nem, nem őrültünk meg: sok más csoda is megjelenik még Bartha Kata egyszemélyes, zenés előadásában. A bábos értő kezei között egy teljes állatkertre való szelíd vadállat elevenedik meg, csupa-csupa ismerős dallamra mozdulva kecsesen vagy totyogva bumfordin. Garantált az igazi, közös, családi kikapcsolódás, ahol nem a méret a lényeg: az apró termetű, karnyújtásnyi közelségből szemlélhető bábok fergeteges műsorral örvendeztetik meg nézőiket.
A francia későromantikus zene meghatározó alakja, Camille Saint-Saëns 1886-ban írott műve, Az állatok farsangja máig iskolai tananyag, de persze nem elsősorban emiatt kedveljük: szellemes, szerethető muzsika fülbemászó, könnyen megjegyezhető, karakteres pillanatokkal. És ha jól figyelünk, a fülünk hallatára egy sereg állat kel benne életre az elefánttól a teknősökön át a hattyúig és tovább. Várnai Balázs dolgozta kicsit át az eredeti zenét: tucatnyi rövid etűd várja a kicsiket, akik Bartha Kata bábszínpaddá átalakított, régi időket idéző verkli-babakocsijából, meg a zsebkendőnyi színpadot körülvevő, titokzatos rendeltetésű dobozok mélyéről előkerülő jószágokkal köthetnek barátságot. Igazi farsangi hangulat kerekedik az egymást követő szellemes epizódokból: a képzeletbeli állatkert tagjai sorra megmutatják, milyen trükkökre és mutatványokra képesek. Persze nem minden attrakció sikerül elsőre, sőt van, ami többedszer sem, csalódottságról azonban szó sem lehet: az igényes, kézműves bábvilág, az új élettel telítődő régi játékok megteszik a kellő hatást. A játék fontos részeként a produkciót interaktív beszélgetés zárja, amelyben még közelebb lehet kerülni az újdonsült kedvencekhez.
Camille Saint-Saëns: Az állatok farsangja című művét átdolgozta: Várnai Balázs
Tervező: Mátravölgyi Ákos
Rendező: Csató Kata és Bartha Antal
Játssza: Bartha Kata

Táncnovellák - a Kortárs & Balett Tánccsoport Szentendre előadása
2022-04-09 18:00 - 19:30 | Hamvas Béla Pest Megyei Könyvtár Olvasóterem, Pátriárka utca 7., Szentendre, Pest, 2000, Magyarország
Cím: Táncnovellák
Előadja: Kortárs&Balett Tánccsoport Szentendre
Alkotók: Stefanovics Anna – Kósa Zsófia – Varga Renáta
Egy mondatban:
Kimozdulás a tér és az idő keretéből, kilépés a lapok közül – a tánc varázsa életre kelti saját, személyes novelláinkat.
Vannak történetek, melyeket olvasva magunkra, életünkre ismerhetünk. Vannak, amik elindítanak bennünk valamit, gyönyörködtetnek vagy éppen meglepnek. Lehetnek akár hétköznapiak vagy fordulatosak, elmerülünk a betűk között.
Életünket nem csak a nagy pillanatok, hanem az apró, megszámlálhatatlan, mindennapi történések alkotják. Ezekben keressük és találjuk meg örömünket, fedezzük fel önmagunkat és másokat.
A Kortárs & Balett Tánccsoport Szentendre legújabb darabjában a novellák stílusjegyeit a kortárstánc végtelen lehetőségeivel egyszerre hangolja össze és helyezi kontrasztba. A bennünk formálódó kérdések, megoldások, harcok és történések letisztult és látványos módon, mozdulatok és zene segítségével jelennek meg az előadásban.

Médeia -KV Társulat/Trafó
2022-04-07 19:00 - 20:30 | MANK Galéria, Bogdányi út 51., Szentendre, Pest megye, 2000
KVT/TRAFÓ: Médeia
Euripidész drámája nyomán
(Rakovszky Zsuzsa fordításának felhasználásával)

Szereplők: Radnay Csilla, Spiegl Anna, Száger Zsuzsanna, Urbanovits Krisztina
Látvány: Szabados Luca
Bábkészítő: Palya Gábor
Produkciós asszisztens: Beke Anna
Rendező: Czukor Balázs
A KV Társulat először vállalkozott klasszikus mű feldolgozására; az ókori szöveg alapján egy kortárs előadást hoztunk létre, amely a nők kiszolgáltatottságáról és egy krízishelyzet megoldási lehetőségeiről szól , ma. A szakmai visszajelzések kiemelik, hogy a dráma mellett a kortárs humor megjelenése teszi nagy élménnyé az előadást .
Czukor Balázs rendezővel – akivel díjnyertes Függésben c. előadásunk után másodszor dolgoztunk együtt –egy kerettörténetbe helyeztük a drámát; Médeia története egy csoportterápia keretében, szerepjátékokon keresztül bomlik ki.

„ Ez a nagyívűen szellemes és apró részleteiben pontosan felépített produkció idehozza őt, Médeiát, úgy hogy közben kicsit el is téríti, hadd menjünk utána és találjunk rá”
Stuber Andrea Naplója
A szerepjáték lehetőséget ad arra, hogy párhuzamosan két szál fusson; a terápiás csoport tagjainak és az általuk játszott darabbeli karaktereknek a sorsa, élete, amelyek egy adott ponton egymásba olvadnak. A két szál egymásba játszása segített abban, hogy a „mi” Médeiánk valóban mai történet legyen; arról beszéljünk milyen lehetőségei vannak ma egy válsághelyzetben lévő nőnek. És abban is, hogy megmutassuk ennek a krízishelyzetnek a szélsőségeit, egészen a bosszú, a gyerekgyilkosság gondolatáig. A gyerekgyilkosság színpadi megjelenítését segítette, hogy előadásunkban Médeia gyerekeit bábok keltik életre.
Az előadásban a darab összes szerepét 4 nő játssza. Ez egyrészt értelmezhető klasszikus görög színházi szereposztás inverzeként, másrészt ezáltal éppen az egyes szereplők nemiségen túli igazsága erősödik fel és válik átélhetővé.
„Egyszerre születik antik sorsdráma és kortársi tragikomédia és mindkettőben…ott a kortalan kérdésáradat, amely válaszokért kiált – a középpontban a szűkölő, vergődő, válaszért, megértésért, el és befogadásért esdeklő Médeiával…a kérdés tehát nem az, hogy ilyenek lennének a nők? – hanem az, hogy ilyenek lennénk mi? Hát ilyenek. Mert az igazi gyilkosság az, ha a saját őszinte érzelmeink kifejezését tiltjuk meg magunknak. És olyan szerencsénk van, hogy ezt 4 nő játssza nekünk…”

Az előadás a Köszönjük Magyarország támogatásával jött létre.

Herzl - a Spinoza Színház előadása
2022-04-05 18:00 - 20:00 | Szamos Marcipán Múzeum Klimt-terem (2000 Szentendre, Dumtsa Jenő u. 14.)
A Spinoza Színház budapesti-belvárosi otthonától csupán néhány méterre született Max Nordau és Herzl Tivadar. Két magyar zsidó, akiknek alapvető szerepük volt Izrael létrejöttében. Hogyan? Mit csináltak? Hogy jutott el a színműíró Herzl a világ vezető politikusaihoz? A mai Izraelen kívül melyik 10 ország jött még akkor szóba, mint a zsidók otthona?
Szereplők:
Herzl Tivadar: Makranczi Zalán
Max Nordau: Gyabronka József
Pincér: Hajdú László
Jelmez: Veréb Dia
Producer: Sándor Anna
Írta: Ann Silberberg és Forgách András
Rendezte: Czeizel Gábor

Kár, hogy rák - a PanoDráma előadása
2022-04-03 15:00 - 17:00 | Hamvas Béla Pest Megyei Könyvtár Olvasóterem, Pátriárka utca 7., Szentendre, Pest, 2000, Magyarország
A PanoDráma bemutatja:
KÁR, HOGY RÁK
avagy
always look on the bright side of life
Nem szívesen beszélünk a rákról, mert félünk tőle. De ha időben lépünk, ha kezelhető, ha szerencsénk van, ha farkasszemet nézünk és vitatkozunk vele, ha viccet csinálunk belőle, ha beszélünk róla, ha élünk, ameddig élhetünk, és nem adjuk fel, akkor a rák nem győzhet le minket. Akkor sem, ha belehalunk.
A dokumentumdrámáiról ismert alkotócsapat legújabb bemutatója ismét egy verbatim előadás , amely ezúttal a rákkal való szembenézésről szól – és amelynek az apropója a PanoDráma alapítójának, Lengyel Annának a rákbetegsége. Anna életében a betegség egy új korszakot nyitott. Új szakmai és személyes célokat tűzött ki maga elé, új embereket ismert meg, új barátságokat kötött, lenyűgözte az orvostudomány fejlődése. Nem adta fel, de nem is ámította magát. Kérdezett, kutatott, döntéseket hozott. Erőt és ihletet merített a mumusból.
Erről a meglepően inspiráló időszakról szeretett volna előadást készíteni, de a bemutatót 2020 novemberében a pandémia miatt el kellett halasztani. Így – habár ez már nem ugyanaz az előadás – most mutatjuk be a darabot.
A produkció létrehozása során orvosokkal, hozzátartozókkal, kollégákkal, ismerősökkel és barátokkal készültek interjúk. Ezeknek a beszélgetéseknek és egyéb dokumentumoknak a szó szerinti felhasználásával készült az előadás.

Szereplők:
Bartsch Kata, Dankó István, Dobra Mara, Szamosi Zsófia, Ördög Tamás, Urbanovits Krisztina,
Váradi Gergely
táncosok: Engelmann András, Gaál Júlia, Lukács Levente, Rácz Réka, Rovó Virág, Temesvári Zsófia
Koncepció: Lengyel Anna
Rendező: Ördög Tamás

Dramaturg: Hárs Anna
Koreográfia: Hód Adrienn
Díszlet és jelmezterv: Pattantyus Dóra
Video: Fancsikai Péter

Produkciós és rendezőasszisztens: Bogya Tímea Éva
Dramaturgasszisztens: Törley-Havas Sára
Jelmez asszisztens: Bartos Letícia
Fény/hang technikus: Szabon Balázs
Produkciós vezető: Kenesei Edina

Koprodukciós partnerek:
Trafó- Kortárs Művészetek Háza, Szentendrei Teátrum – Lőrinczy György
Külön köszönet: Jurányi Közösségi Ház, Garai Judit, Rihay – Kovács Zita

Nosztalgiaest - Schwartz Dávid és barátai és klubkoncertje
2022-04-02 20:00 - 22:00 | Dunaparti Művelődési Ház – Barlang, Duna korzó 18., Szentendre
Nosztalgiaest (zene)
Schwartz Dávid és barátai és klubkoncertje

Ének: Schwartz Dávid, Dob: Ádám Tamás, Basszusgitár: Wágner Márk, Szólógitár: Csintalan Márk
Zongora: Dakos Lilla, Vokalista: Bódis Anikó, Vokalista: Pintér Mónika

Gianni Morandi, Aretha Franklin, Roy Orbison, Paul Anka, Szécsi Pál, Máté Péter, Cserháti Zsuzsa. Néhány gyöngyszem a legendák közül, akiknek dalai felcsendülnek Schwartz Dávid estjén.
A szentendrei születésű énekes az Esti Showderben vált ismertté, majd bejutott a The Voice magyarországi szériájának legjobbjai közé, Malek Andrea mentoráltjaként. A köztudottan lírai stílusban otthonos Dávid most rendhagyó klubkoncertre készül: az ötvenes évek olasz, amerikai, spanyol és magyar tánczenei palettájáról válogat, de romantikus balladákat is elő fog adni. Jövőre lesz húsz éve, hogy az énekesi hivatás ösvényére lépett hőn szeretett szülővárosában. Zenekarával, a SoulSessionnel, egy szívhez szóló, igazi tavaszi hangulatot idéző esttel tér vissza Szentendrére.

Zabolátlan lovaim - lírai dalest
2022-04-02 19:00 - 21:00 | Hamvas Béla Pest Megyei Könyvtár Olvasóterem, Pátriárka utca 7., Szentendre, Pest, 2000, Magyarország
Kollár Klemencz László,Farkas Róbert, Dargay Marcell

A három zenész sok gyönyörű, érzelemmel túlfűtött, melankóliával telített, ismert és kevésbé ismert, nemzetközi és hazai dalt válogatott egy csokorba. Lesznek nagy francia sanzonok, felhangzanak a hetvenes-nyolcvanas-kilencvenes évek klasszikusai, valamint a kortárs popkultúra ideillő dalai is – árulta el Kollár – Klemencz László.
A produkció további érdekessége, hogy Farkas Róbert több hangszert is megszólaltat, így hegedűn, brácsán, harmonikán és gitáron is játszik majd.

Csirkebefőtt - A L’ART POURL’ART TRIÓ LEGJOBB JELENETEI
2022-04-01 18:00 - 20:00 | Hamvas Béla Pest Megyei Könyvtár Olvasóterem, Pátriárka utca 7., Szentendre, Pest, 2000, Magyarország
CSIRKEBEFŐTT
A L’ART POURL’ART TRIÓ LEGJOBB JELENETEI
Dolák-Saly Róbert, Pethő Zsolt és Szászi Móni poéntorlódásos műsora
Nézzék emberek és gyerekek!
Az előadás különleges, hiszen fentnevezettek helyett alteregóik népesítik be a színpadot:
Megjelenik a legendásan „zsenilis” öreg, Besenyő Anti bácsi, aki a közönség hölgy tagjait próbálja jobb belátásra bírni!
Színpadra lép a rózsaszín frizurás, pöttyös ruhás, de makulátlan lelkű Besenyőné Bényei Margit, akit kislánya, a nagyfogú Zigóta tart rettegésben megválaszolhatatlan kérdéseivel!
Könyörtelenül támad Naftalin Ernő ötletológus, aki jó szokása szerint piszkálja a közönséget, aztán a harsány Leopold, aki sajátosan értelmezett diafilm-vetítéseit közvetíti élőben és halóban. Az est hívatlan vendége Pandacsöki Boborján is, aki minden lehetőséget megragad, hogy felrúgja az eredeti műsortervet.
Előtérbe tolakszik még Kíváncsi Hajnalka és vendége, Olyanember Béééla, a finn Alka és Pakka bábduó, Miszticsello, a nem tehetséges illúzionista, és még sokan, akik mások.
Ne feledkezzünk el a szerző-előadók fantasztikus dalszerzeményeiről sem, amiket hallgatva mindenkinek elhomályosodik a szeme, ha a reflektorba néz.

Szórakozzanak viccesen!

A hűtlenség ára - a Fórum Színház előadása
2022-03-29 19:00 - 22:00 | Hamvas Béla Pest Megyei Könyvtár Olvasóterem, Pátriárka utca 7., Szentendre, Pest, 2000, Magyarország
A HŰTLENSÉG ÁRA

krimi-vígjáték
Jack a húszéves házassági évfordulójukon egy gyémánt nyakékkel lepi meg feleségét – és egy bérgyilkossal. Maggie ugyan régóta sejti, hogy férje összeszűri a levet titkárnőjével, de nem gondolta, hogy ide jutnak. Ám a dolgok nem mennek olyan gyorsan, mert a bérgyilkos a férj jelét várja, egy telefoncsengetést. Addig is beszélgetni kezd az izgatóan vonzó nővel…
A világhírű Chazz Palminteri színész magának írta Tony szerepét, és nagy sikerrel el is játszotta a kaliforniai The Court Theatre-ban 1991-ben. Nem sokkal ezután filmet is forgattak belőle, ahol Palminteri partnerei Cher és Ryan O’Neal voltak, és filmet a berlini filmfesztiválra is meghívták. Mint a kritikák írták, amolyan „tarantinós” hangulatú film lett, de nem folyik annyi vér… Magyarországon a Fórum Színház játssza hatalmas sikerrel a darabot, melyet a fiatal Csukás-fivérek fordítottak. Három, országosan ismert, kitűnő színész jutalomjátékát élvezhetjük: Cher szerepében Pikali Gerda látható, a férjet Németh Kristóf, a szeretnivaló bérgyilkost pedig Nagy Sándor alakítja a Bagó Bertalan rendezte előadásban.

Margaret: PIKALI GERDA
Tony: NAGY SÁNDOR
Jack: NÉMETH KRISTÓF

Díszlet: BÁTONYI GYÖRGY
Jelmez: KOVÁCS YVETTE ALIDA
Dramaturg: LŐKÖS ILDIKÓ
Rendező: BAGÓ BERTALAN

Producer: NÉMETH KRISTÓF, a Fórum Színház igazgatója
A színdarabot Magyarországon a Theatrum Mundi Színházi és Irodalmi Ügynökség képviseli.
Az előadást, nyelvezete miatt 16 éven felüliek számára ajánljuk.
A változtatás jogát fenntartjuk!
A program/előadás az Emberi Erőforrások Minisztériuma támogatásával valósul meg.

forumszinhaz.hu

Opera-szerelem - László Boldizsár és Nánási Helga estje
2022-03-27 17:00 - 19:00 | Városháza díszterme, Városház tér 3., Szentendre, Pest, 2000, Magyarország
Opera-Szerelem (könnyűtől az operáig)
László Boldizsár és Nánási Helga estje
Zongorán kísér Rákai András zongoraművész.
László Boldizsár a Cotton Club Singers alapítójaként vált ismertté, majd 6 évvel ezelőtt operaénekesként folytatta pályáját. Nánási Helga operaénekesként végzett a Szegedi Tudományegyetemen. Azóta a Szegedi Színházban, a Magyar Állami Operaházban, és számos egyéb színházban ért el kimagasló sikereket a zenés műfajban. Közös műsorukban az operairodalom nagy slágereit dolgozzák fel, Puccini, Verdi, Donizetti, Erkel Ferenc szerzeményeiből, de kirándulást tesznek a könnyebb műfajokba is.

Tüskevár - színmű egy részben
2022-03-27 11:00 - 12:00 | Hamvas Béla Pest Megyei Könyvtár Olvasóterem, Pátriárka utca 7., Szentendre, Pest, 2000, Magyarország
A Fórum Színház és a Szentendrei Teátrum bemutatja:
TÜSKEVÁR
Fekete István regénye alapján
színpadra alkalmazta Pesty-Nagy Kati
Matula: Dánielfy Zsolt
Tutajos: Józsa Bence
Náncsi/Piri Mama: Vásári Mónika
Bütyök: Sasvári Dániel
El lehet mesélni életünk legszebb nyarát? Ismerős kérdés, hiszen mindannyiunkban ott élnek gyermekkorunk meghatározó pillanatai.
Én nemigen csípem ezt a természet-feelinget, mert uncsi – mondja Tutajos az előadásunk elején. Két budapesti fiú, Tutajos és Bütyök a Kis-Balatonhoz utazik nyári vakációra, Matula bácsihoz, a természetvédelmi terület, a láp kellős közepébe. Kunyhó, sás, tüske. Sikló, kánya, lesőharcsa, jégeső!
Most az eredeti regény 2022-re modernizált változatát láthatják, ezért nem meglepő, hogy Tutajos eleinte, mint minden mai gyerek, az okostelefonjába kapaszkodik… A berek meghódítja a fiatalokat, Matulával felfedeznek egy nem virtuális, hanem valódi, színes, kemény, titokzatos és lenyűgöző világot, amit úgy hívunk, hogy Természet.
Fekete István csodálatos regényét kiváló alakításokkal, modern zenével és látvánnyal a mai fiatalokhoz is közel tudjuk hozni. A Kis-Balaton élővilágát vetítéssel varázsoljuk a színpadra, megidézve a táj hangulatát. Családoknak, iskoláknak ajánljuk előadásunkat, 8-tól 88 éves korig, mindenkinek.
Tutajossal és Bütyökkel sok kaland esik meg, de közben persze szelfi is készül Matula bácsival!

Videó-vágás: Molnár Zoltán, Szabó Brigitta eh.
Rajzok, képek: Nagy Lia, Nagy Maya, Pesty-Nagy Kati
Animáció: Papp Pala László
Jelmez: Velich Rita
Művészeti munkatárs: Mohácsi Nóra, Pavelka Sára
Zene, dalszöveg, ének: Dánielfy Gergő
A rendező munkatársa: Sebestyén Anna eh.
Rendező: Pesty-Nagy Kati
(Színmű egy részben, kb. 60 percben.)
A Fórum Színház előadása
Támogató: Egy a Természettel Vadászati és Természeti Világkiállítás
Szakmai együttműködő partner: Coopera
Támogató: EMMI
